
MUNICIPIUL TIMISOARA

SERVICIUL ŞCOLI  SPITALE BAZE SPORTIVE

NR.SC2020-4439/20.02.2020

RAPORT DE SPECIALITATE

Pentru  abrogarea Hotărârilor  Consiliului Local nr. 417/30.07.2013 şi  nr. 492/24.09.2013 privind  mutarea activităţii  de învăţământ a  Colegiului Tehnic de Vest   şi a Liceului de Arte Plastice Timişoara
     Având în vedere Referatul de aprobare al Proiectului de hotărâre cu nr. SC2020-4439/20.02.2020 al Primarului Municipiului Timişoara pentru abrogarea Hotărârilor  Consiliului Local nr. 417/30.07.2013 şi nr. 492/24.09.2013 privind  mutarea activităţii  de învăţământ a Colegiului Tehnic de Vest   şi a Liceului de Arte Plastice Timişoara.
    Facem următoarele precizări:

    Conform art.112 alin.2 din <LLNK 11995    84 11 211   0 32>Legea Educaţiei Naţionale nr.1/2011,"Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale".

     Imobilele – Clădire scoală, Cămin şi Sală de sport  situate în  Timişoara,  Bv. Gen Dragalina nr. 8- Bv.Regele Carol I nr.11 fac parte din baza materială a Colegiului Tehnic de Vest Timişoara actualmente Liceul Tehnologic de Vest Timişoara, şi se află în proprietatea Municipiului Timişoara. 
     În conformitate  cu  prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.

    Potrivit art.  108 lit a) b) c) d) din  Ordonanţa de Urgenţă a Guvernului nr. 57/2019 privind Codul Administrativ, consiliile locale hotărăsc, ca bunurile ce aparţin domeniului public sau privat, local,  să fie:

a)date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;
b)concesionate;
c)închiriate;
d)date în folosinţă gratuită instituţiilor de utilitate publică;
e)valorificate prin alte modalităţi prevăzute de lege.”
    Conform  art.129 alin. (2) lit. d) alin 7 lit a)  din Ordonanţa de Urgenţă a Guvernului nr. 57/2019 privind Codul Administrativ, consiliul local  în exercitarea  atribuţilor  ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.

   Prin Hotărârea Consiliului Local  nr. 417/30.07.2013,  modificată prin Hotărârea Consiliului Local nr. 492/24.09.2013 a fost aprobată  mutarea  activităţii Liceului de Arte Plastice din imobilul, situat în Timisoara, B-dul Mihai Eminescu nr. 2, aflat în proprietatea Fundaţiei Caritatea prin retrocedare,  în spaţiile constând în   etajul I şi II din cladirea Scoala cu D+P+2E, situată în Bv. Gen. Dragalina nr.8 şi etajul I în întregime, 2 săli la etajul II  şi două săli la etajul III  din  Căminul cu P+4E, situat in Timişoara Bv. Regele Carol I nr. 11.
     Precizăm că  art. 1 şi art. 3 din Hotărârea Consiliului Local  nr. 417/30.07.2013 cu  privire  mutarea activităţii de învăţământ a Colegiului Tehnic de Vest din imobilul situat în   Timişoara,  Bv. General Dragalina  nr. 8- Bv.Regele Carol I nr. 11,  în  imobilul  situat  în Timişoara  Bv Liviu Rebreanu nr. 35, respectiv cu privire la  termrnele de mutare  a celor două unităţi de învăţămnt, au fost  revocate  prin Hotărârea Consiliului Local nr. 492/24.09.2013. 
    Astfel, începând cu anul şcolar 2013-2014 în imobilele, situate în  Timişoara,  Bv. Gen Dragalina nr. 8- Bv.Regele Carol I nr.11 au funcţionat atât Liceul Tehnologic de Vest Timişoara  cât   şi Liceul de Arte Plastice. 
     Prin Hotărârea Consiliului Local  nr. 27/30.01.2018, Liceului de Arte Plastice i-au fost atribuite spaţii (Clădirea şcoală, Clădire laboratoare, Sală de sport  şi Cantină), aferente Colegiului Tehnic Energetic „Regele Ferdinand I” (fostul Grup Şcolar Energetic), situate în Timişoara str. Lorena nr. 35,în vederea desfăşurării activităţii de învăţământ, iar spaţiile situate în  Timişoara,  Bv. Gen Dragalina nr. 8- Bv.Regele Carol I nr.1, au rămas disponibile.
   Ţinând cont  de  situaţia faptică şi  prevederile  legale expuse în prezentul raport, apreciem  că  proiectul de  hotărâre pentru abrogarea Hotărârilor Consiliului Local nr. 417/30.07.2013 şi nr. 492/24.09.2013 privind mutarea activităţii de învăţământ a  Colegiului Tehnic de Vest   şi a Liceului de Arte Plastice Timişoara, îndeplineşte condiţiile pentru a fi supus dezbaterii Consiliului Local al Municipiului Timişoara. 

               ŞEF SERVICIU,
                                                                       CONSILIER,
                Anca Lăudatu                                                                              Ioana Ciucur                                                               

